# Când e mai ok un PFA

* Când vrei să prestezi servicii pentru câțiva clienți și PFA-ul e doar un mijloc de a încasa banii
* Când vrei să testezi o idee și nu vrei să te complici (încă) cu administrarea unui SRL
* Când știi că în principiu tu vei ﬁ cel care va munci în ﬁrmă și nu vei avea nevoie de parteneri sau mai mult de 3 angajați
* Dacă pentru tine e mai important să ai acces ușor la bani decât să-ți minimizezi taxele

# Când e potrivit un SRL

* Când vrei să dezvolți o afacere pe bune și să o scalezi
* Când estimezi că vei avea nevoie de mai mult de 3 angajați
* Când vrei să te poți asocia și cu alți parteneri
* Când vrei să ai opțiunea de a atrage investitori
* Când vrei să poți accesa fonduri europene sau împrumuturi bancare pe ﬁrmă
* Când vrei să ai opțiunea să-ți vinzi afacerea

# Diferențe între SRL și PFA

## Răspunderea

* La SRL este limitată la capitalul social pe care l-ai depus
* La PFA este nelimitată (răspunzi cu tot ce ai pe persoană ﬁzică)

## Administrarea

* La SRL ai mai multe reguli de respectat și o contabilitate mai complexă, care va presupune costuri lunare mai mari.
* La PFA ai mai puține reguli de respectat și o contabilitate mai ușoară, ce nu presupune costuri lunare mari (sau te poți ocupa chiar și singur).

## Taxele

* La SRL, taxele pe care le datorezi ți le calculează contabilul și se vireaza către stat direct din ﬁrmă lunar, trimestrial sau anual, în funcție de tipul de taxe (sistem de taxare cu reținere la sursă).
* La PFA, taxele ți le calculezi tu (sau un contabil), le declari în Declarația Unică și le plătești tot tu abia în anul următor celui în care ai obținut veniturile.

## Accesul la bani

* La SRL, proﬁtul obținut se poate scoate din ﬁrmă doar ca dividende, la ﬁecare trimestru sau la ﬁnal de an.
* La PFA, ai acces oricând la banii pe care îi câștigi, fără nicio formalitate.

# TAXE PFA:

**INFO:** Salariul minim brut pe țară: **4.050** lei

Obligațiile aferente veniturilor realizate în 2025 se achită până la data de 25 mai 2026.

## Impozit pe venit – 10%

Cota de impozit pe venit rămâne 10% în 2025 și se calculează astfel:

* + se calculează venitul net: diferența dintre venitul brut încasat (suma tuturor încasărilor anuale) și cheltuielile deductibile plătite în cursul anului ﬁscal;
  + din venitul net se scad pierderile reportate din anii precedenți și contribuțiile sociale datorate (CASS si CASS) și rezultă venitul impozabil.

## Contribuția de asigurări sociale (CAS, pensie) – 25%

Persoanele ﬁzice care obțin venituri din activități independente sau din drepturi de proprietate intelectuală sunt obligate să plătească contribuție de asigurări sociale dacă obțin venituri nete a căror valoare cumulată este cel puțin egală cu 12 sau 24 de salarii minime brute pe țară, în vigoare la data de 1 ianuarie 2025.

La venitul ales, care reprezintă baza de calcul, se aplică procentul de contribuție de **25%:**

* + **12.150** de lei, valoarea minimă a contribuției sociale datorată pentru 2025, daca venitul realizat depășește 12 salarii minime brute;
  + **24.300** de lei, valoarea minimă a contribuției sociale datorată pentru 2025, dacă venitul realizat depășește 24 de salarii minime brute.

Contribuabilii au obligația de a-și calcula contribuția de asigurări sociale. ANAF nu va mai emite decizii de impunere în urma depunerii Declarației Unice.

## Nu sunt obligați la plata CAS:

* + avocați, notari, contribuabilii asigurați în sisteme proprii de asigurări sociale;
  + persoanele care au calitatea de pensionari;
  + contribuabilii impuși în sistem real care câștigă un venit net anual sub baza minimă de calcul, (**48.600** de lei în 2025);
  + persoanele ﬁzice care realizează venituri din salarii și asimilate salariilor nu datorează contribuția de asigurări sociale pentru veniturile realizate din drepturi de proprietate intelectuală.

Persoanele ﬁzice care desfășoară activități independente și care estimează că vor realiza un venit net anual mai mic de 12 salarii minime brute pe economie, pot opta pentru plata contribuției de asigurări sociale pentru anul curent.

Contribuția minimă este de calculată la 12 salarii medii brute (**12.300** de lei) și se plătește până la data de 25 mai 2026.

## Contribuția de asigurări de sănătate – CASS - 10%

Contribuția de asigurări sociale de sănătate se calculează de către contribuabili și reprezintă 10% din baza anuală de calcul.

Baza de calcul a CASS o reprezintă venitul net realizat, care nu poate ﬁ mai mai mare decât plafonul de 60 de salarii minime pe economie.

Astfel, în 2025, plafonul maxim de plată a CASS este de maxim de **24.300** de lei pe an.

Pentru stabilirea sumei CASS de plată, veniturile din activități independente nu se cumulează cu veniturile din alte surse (dividende, dobânzi, chirii etc). Pentru aceste venituri se va plăti CASS separat.

În cazul în care titularul PFA/ Profesie liberală a obținut un venit net mai mic decât plafonul de șase salarii, dar a fost asigurat la sănătate în cursul anului 2025, în calitate de salariat, sau ca urmare a obținerii de alte venituri pentru care s-a plătit CASS, nu datorează CASS la plafonul minim, de șase salarii.

# E-factura pentru PFA și profesii liberale

De la 1 ianuarie e-Factura trebuie transmisă în SPV (Spațiul Privat Virtual) și în cazul în care clientul este persoana ﬁzică. Dacă acesta nu dorește să ﬁe identiﬁcat prin CNP, atunci se poate folosi un CNP format din 13 cifre de zero: **0000000000000**.

Tot de la 1 ianuarie se transmit și facturile simpliﬁcate în SPV, cu excepția bonurilor ﬁscale emise de casele de marcat care au înscris codul ﬁscal al cumpărătorului. În situația în care pentru bonul ﬁscal se emite și factura, aceasta se transmite în SPV.

## Excepții e-Factura

Chiar dacă nu există obligația transmiterii e-Facturii în cazul situațiilor de mai sus, pentru a deduce cheltuielile cu desfășurarea activității este necesar accesul la SPV și descărcarea e-Facturilor de la furnizori. De la 1 iulie 2025 doar factura electronică, transmisă prin SPV, este recunoscută în contabilitate.

E-Factura nu se transmite obligatoriu pentru activitățile scutite de TVA cum sunt serviciile medicale, asigurările sau serviciile bancare.

Nu se transmite e-Factura pentru livrări de bunuri sau prestări de servicii intracomunitare, când beneﬁciarul nu are cod ﬁscal sau CNP din România, iar locul livrării/prestării nu este în România.

Nu se transmite e-Factura pentru bonurile ﬁscale emise de casa de marcat. În situația în care se solicită factura pentru bonul ﬁscal, aceasta se transmite în SPV.

# SRL MICRO 1%

Pentru a putea aplica această formă de impozitare trebuie să respecți următoarele condiții:

* **Plafon cifră de afaceri**: maxim 60.000 euro

- **Activități restricționate**: CAEN 5821, 5829, 6201, 6209, 5510, 5520, 5530, 5590, 5610, 5621,

5629, 5630, 6910, 8621, 8622, 8623 și 8690 (dezvoltare / editare software, HoReCa, activități juridice, asistență medicală și stomatologică)

* Minim 1 salariat cu normă întreagă sau contract de mandat pentru administrator, cu o remunerație egală cu salariul minim brut pe țară. În cazul contractului de mandat se plătesc aceleași taxe salariale lunare însă ﬁrma are mai puține relații birocratice speciﬁce relațiilor de muncă.
* Asociații să nu dețină peste 25% din capital la mai mult de o microîntreprindere
* Să nu desfășoare activități în următoarele domenii: bancar; asigurări și reasigurări; piața de capital, inclusiv activități de intermediere în aceste domenii, jocuri de noroc; explorare, dezvoltare, exploatare a zăcămintelor de petrol și gaze naturale

# SRL MICRO 3%

Pentru a putea aplica această formă de impozitare trebuie să respecți următoarele condiții:

* **Plafon cifră de afaceri**: maxim 100.000 euro
* Minim 1 salariat cu normă întreagă sau încheierea unui contract de mandat pentru administrator, care să prevadă o remunerație egală cu salariul minim brut pe țară. În cazul contractului de mandat se plătesc aceleași taxe salariale lunare însă ﬁrma are mai puține relații birocratice speciﬁce relațiilor de muncă
* Asociații să nu dețină peste 25% din capital la mai mult de o microîntreprindere
* Să nu desfășoare activități în următoarele domenii: bancar; asigurări și reasigurări; piața de capital, inclusiv activități de intermediere în aceste domenii, jocuri de noroc; explorare, dezvoltare, exploatare a zăcămintelor de petrol și gaze naturale

# Ce taxe se plătesc la SRL MICRO în anul 2025?

* + **CASS (sănătate) angajat** - 10% din salariul taxabil. Salariul taxabil este egal cu salariul minim 4050 lei minus 300 lei (partea ﬁxă netaxabilă).
  + **CAS (pensie) angajat** - 25% din salariul taxabil
  + **Impozit pe salariu angajat** - 25% din salariul impozabil. Salariul impozabil este egal cu salariul taxabil minus CASS (sănătate) și minus CAS (pensie).
  + **Contribuție angajator** - 2.25% din salariul minim (4050 lei).

## Impozit pe venit

* + - **3% din venitul anual** dacă acesta depășește 60.000 euro sau dacă desfășori oricare dintre următoarele activități:

> IT cu codurile CAEN 5821, 5829, 6201, 6209, 6210, 6290

> HORECA cu codurile CAEN 5510, 5520, 5530, 5590, 5610, 5611, 5612, 5621, 5622, 5629, 5630

* Activități medicale cu codurile CAEN 8621, 8622, 8623, 8690
* Activități juridice cu codul CAEN 6910
* **1% din venitul anual**, în caz contrar.
  + **Impozit pe dividende** - 10% din dividende (venitul anual minus: impozitul pe venit, cheltuielile deductibile, cheltuielile cu salariatul)
  + **CASS (sănătate) dividende** - 10% din baza de calcul de impozitare dividende, calculată după urmatoarea formulă:

Dacă valoarea dividendelor este:

* + - între 6-12 salarii minime – baza de calcul este de 6 salarii minime
    - între 12-24 salarii minime – baza de calcul este de 12 salarii minime
    - peste 24 salarii minime – baza de calcul este de 24 salarii minime

## Condiții si restricții aplicabile pentru microîntreprinderi în anul 2025:

* Trebuie să aibă minim un angajat cu normă întreagă
* Poți ﬁ asociat cu mai mult de 25% din capital social într-o singură microîntreprindere.
* Dacă o microîntreprinde are venitul anual în 2025 peste 100.000 euro (cumulat cu veniturile întreprinderilor legate cu aceasta), va trece la impozitul pe proﬁt.
* Dacă nu s-au depus la timp situațiile ﬁnanciare anuale, se pierde statutul de microîntreprindere, deci va trece la impozitul pe proﬁt.

# SRL

Modalitatea standard de impozitare a ﬁrmelor în România, pentru care nu trebuie să îndeplinești condiții speciale. Poți alege impozitarea la proﬁt încă de la înﬁințare. Dacă te răzgândești, vei putea trece la impozitul micro începând cu anul următor, dacă respecți toate condițiile necesare.

Dacă ești la impozitul micro și nu mai îndeplinești condițiile de aplicare, ﬁrma ta va trece la sistemul impozitului pe proﬁt de 16% începând cu trimestrul următor. Odată ce se face trecerea la impozitul pe proﬁt, nu mai poți reveni la impozitul micro.

# Ce taxe se plătesc la SRL în anul 2025?

* + **Impozit pe proﬁt** - 16% din proﬁt (venitul total minus cheltuielile deductibile)
  + **Impozit pe dividende** - 10% din dividende (venitul total minus impozitul pe proﬁt și minus cheltuielile deductibile)
  + **CASS (sănătate) dividende** - 10% din baza de calcul de impozitare dividende, calculată după urmatoarea formulă:

Dacă valoarea dividendelor este:

* + - între 6-12 salarii minime – baza de calcul este de 6 salarii minime
    - între 12-24 salarii minime – baza de calcul este de 12 salarii minime
    - peste 24 salarii minime – baza de calcul este de 24 salarii minime

# RO e-Factura

De la 1 ianuarie 2025, e-Factura devine obligatorie în relația B2C (business-to-consumer/în relația cu persoanele ﬁzice). Iată ce schimbări apar în acest sens:

* + Transmiterea CNP pentru persoane ﬁzice este opțională: se reglementează cadrul pentru ca identiﬁcarea prin CNP pentru persoanele ﬁzice să ﬁe opțională. Astfel, în cazul în care contribuabilul nu dorește să comunice un cod de identiﬁcare, factura va include automat un cod format din 13 cifre de zero;
  + Limitarea operațiunilor obligatorii: Obligația utilizării sistemului RO e-Factura va ﬁ restrânsă doar la operațiunile pentru care locul livrării sau prestării din punct de vedere al TVA este în România.
  + Eliminarea excepțiilor pentru facturile simpliﬁcate: Sistemul RO e-Factura va ﬁ utilizat obligatoriu și pentru facturile simpliﬁcate, cu excepția bonurilor ﬁscal;
  + Coduri CPV pe facturile pentru achiziții publice: Facturile emise în baza contractelor de achiziții publice, sectoriale sau de concesiuni vor trebui să includă codurile CPV corespunzătoare din nomenclatorul achizițiilor publice;
  + Se abrogă prevederile referitoare la utilizarea sistemului RO e-Factura pentru facturile emise pentru vouchere de vacanță titularilor acestora, având în vedere că toate facturile emise în relația B2C vor ﬁ raportate în sistem de la 1 ianuarie 2025.

Amintim, totodată, că apare o noutate pentru ﬁrmele care sunt obligate să folosească aparate de marcat electronice ﬁscale. Acestea nu vor mai trebui să emită bon ﬁscal atunci când clienții plătesc cu cardul bancar.